A hatósági ügyek intézésének rendjével kapcsolatos adatok

**Házasságkötési eljárás**

1. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése

Balotaszállási Közös Önkormányzati Hivatal Jegyzője

2. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező, hatáskör gyakorlásának átruházása esetén a ténylegesen eljáró szerv illetékességi területe

A házasságkötési eljárásra az az anyakönyvvezető illetékes, aki előtt a házasulók a házassági szándékukat bejelentik. A házasságkötési szándékot lakóhelytől függetlenül bármelyik polgármesteri hivatal anyakönyvvezetőjénél be lehet jelenteni, ahol házasságot kívánnak kötni.

3. Az államigazgatási, önkormányzati és egyéb hatósági ügyekben az ügyintézéshez szükséges dokumentumok, okmányok felsorolása

1. A magyar állampolgárságú házasulók esetében:
* Érvényes személyazonosító igazolványa, vagy vezetői engedélye illetve útlevele és lakcímigazolványa.
* A házasulók születési anyakönyvi kivonata (amennyiben rendelkezésre áll).

Családi állapotuk igazolására:

* Elvált családi állapot esetén jogerősített bontóítélet;
* Özvegy családi állapot esetén halotti anyakönyvi kivonat, vagy a házastárs halálát megjegyzésként tartalmazó házassági anyakönyvi kivonat.
1. Külföldi állampolgár házasuló esetében:
* Érvényes külföldi útlevél vagy személyazonosításra alkalmas igazolvány.
* Születési anyakönyvi kivonat.
* Tanúsítvány, mely tartalmazza a külföldi házasuló személyi adatait ( születési név, születési hely, születési idő, apja és anyja születési családi és utóneve, neme, lakcíme, családi állapota, állampolgársága ) és azt a tényt, hogy személyes joga szerint a tervezett házasságkötésének törvényes akadálya nincs. Amennyiben a tanúsítvány nem tartalmazza a fentebb felsorolt valamennyi személyes adatot, azt külön okirattal is lehet igazolni.

Idegen nyelven kiállított tanúsítványt vagy okiratot, kivonatot hiteles magyar nyelvű fordítással együtt kell benyújtani.

Hiteles magyar nyelvű fordításként csak az Országos Fordító és Fordításhitelesítő Iroda vagy hivatásos konzul által készített fordítás fogadható el.

A külföldi okiratok elfogadhatóságát vizsgálni kell a 2004. évi CXL. törvény 52. § szabályai szerint. Ezért további diplomáciai felülhitelesítésre, vagy Apostille bélyegző lenyomatokra lehet szükség.

Tolmács szükség esetén.

4. Az államigazgatási, önkormányzati és egyéb hatósági ügyekben az eljárási illetékek, igazgatási szolgáltatási díjak összege

Illetékmentes eljárás

5. Az államigazgatási, önkormányzati és egyéb hatósági ügyekben az alapvető eljárási szabályok, ezek magyarázata, az ügyintézést segítő útmutatók, az ügymenetre vonatkozó tájékoztatás

Az eljárás kérelemre indul, a személyes megjelenés az anyakönyvvezető előtt kötelező.

A házassági szándék bejelentéséről az anyakönyvvezető jegyzőkönyvet vesz fel. A jegyzőkönyvben rögzíti a házasulók okirattal igazolt személyi adatait, valamint a nyilatkozatokat arra vonatkozóan, hogy a házasságkötésnek törvényes akadálya nincs. A jegyzőkönyv tartalmazza a feleség és a férj házasságkötés után viselt nevét, és a házasságkötés pontos időpontját. Házasságkötés a jegyzőkönyv felvételét követő harminc nap utáni időpontra tűzhető ki. A jegyzőkönyv a felvételtől számított 12 hónapig érvényes. Külföldi állampolgár házasságkötése esetén a jegyzőkönyvet, valamint a becsatolt iratokat hiteles magyar fordításban felterjeszti a felettes szervhez annak elbírálására, hogy az okiratok megfelelőek-e, időpont utána tűzhető ki.

6. Az államigazgatási, önkormányzati és egyéb hatósági ügyekben az eljárást megindító irat benyújtására szolgáló postacím (postafiók szerinti cím, ha van), ügyfélfogadási vagy közönségkapcsolati cím és nyitvatartási idő

Balotaszállási Közös Önkormányzati Hivatal

Balotaszállás, Ady Endre u. 26. Tel: 77/442-098/111.

Ügyfélfogadási idő:

Hétfő - Csütörtök: 7.30 – 16 óráig Ebédidő: 12.00-12.30. óráig Péntek: 7.30-13.30 óráig Ebédidő: 12.00-12.30. óráig

7. Az államigazgatási, önkormányzati és egyéb hatósági ügyekben az eljárást megindító irat benyújtására, elintézésére, fellebbezésére nyitva álló határidő

Nincs

8. Az államigazgatási, önkormányzati és egyéb hatósági ügyekben használt formanyomtatványok listája

Nincs

9. Az államigazgatási, önkormányzati, és egyéb hatósági ügyekben igénybe vehető elektronikus programok elérése, időpontfoglalás

Nincs

10. Az államigazgatási, önkormányzati, és egyéb hatósági ügyekben az ügytípusokhoz kapcsolódó jogszabályok jegyzéke, tájékoztatás az ügyfelet megillető jogokról és az ügyfelet terhelő kötelezettségekről

2010. évi I. tv. az anyakönyvi eljárásról 2013.évi V. törvény a Polgári Törvénykönyvről

32/2014. KIM rendelet az anyakönyvezési feladatok ellátásának részletes szabályairól 1979. évi 13. tvr. a nemzetközi magánjogról

2016. évi CL. tv. Az általános közigazgatási rendtartásról